CELEX: 32015D0252
Language: el
Date: 2015-02-13 00:00:00
Title: Εκτελεστική απόφαση (ΕΕ) 2015/252 της Επιτροπής, της 13ης Φεβρουαρίου 2015 , για την τροποποίηση του παραρτήματος II της απόφασης 2007/777/ΕΚ όσον αφορά την καταχώριση για τις Ηνωμένες Πολιτείες στον κατάλογο τρίτων χωρών ή μερών τους εκ των οποίων επιτρέπεται η είσοδος στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, σε σχέση με την υψηλής παθογονικότητας γρίπη των πτηνών [κοινοποιηθείσα υπό τον αρθμό C(2015) 714]  Κείμενο που παρουσιάζει ενδιαφέρον για τον ΕΟΧ

17.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 41/52
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/252 ΤΗΣ ΕΠΙΤΡΟΠΉΣ
   της 13ης Φεβρουαρίου 2015
   για την τροποποίηση του παραρτήματος II της απόφασης 2007/777/ΕΚ όσον αφορά την καταχώριση για τις Ηνωμένες Πολιτείες στον κατάλογο τρίτων χωρών ή μερών τους εκ των οποίων επιτρέπεται η είσοδος στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων, σε σχέση με την υψηλής παθογονικότητας γρίπη των πτηνών
   
      
         [κοινοποιηθείσα υπό τον αρθμό C(2015) 714]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο, το άρθρο 8 σημείο 4, καθώς και το άρθρο 9 παράγραφος 4 στοιχείο γ),
   Εκτιμώντας τα ακόλουθα:
   
               (1)
            
            
               Η απόφαση 2007/777/ΕΚ της Επιτροπής (2) καθορίζει τους κανόνες υγείας των ζώων και δημόσιας υγείας για την εισαγωγή στην Ένωση και τη διαμετακόμιση και την αποθήκευση στην Ένωση φορτίων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων («τα εμπορεύματα»).
            
         
               (2)
            
            
               Το μέρος 1 του παραρτήματος II της απόφασης 2007/777/ΕΚ περιγράφει τις περιοχές των τρίτων χωρών από τις οποίες η είσοδος των εμπορευμάτων στην Ένωση είναι περιορισμένη για λόγους υγείας των ζώων και για τις οποίες εφαρμόζεται περιφερειοποίηση. Στο μέρος 2 του εν λόγω παραρτήματος παρατίθεται κατάλογος τρίτων χωρών ή μερών τους εκ των οποίων επιτρέπεται η είσοδος των εμπορευμάτων στην Ένωση, υπό τον όρο ότι τα εμπορεύματα έχουν υποβληθεί στη σχετική επεξεργασία, όπως ορίζεται στο μέρος 4 του εν λόγω παραρτήματος.
            
         
               (3)
            
            
               Οι Ηνωμένες Πολιτείες περιλαμβάνονται στο μέρος 2 του παραρτήματος II της απόφασης 2007/777/ΕΚ, όπως εγκρίθηκε, μεταξύ άλλων, για την είσοδο στην Ένωση εμπορευμάτων που προέρχονται από πουλερικά, εκτρεφόμενα πτερωτά θηράματα (εκτός από στρουθιονίδες), εκτρεφόμενους στρουθιονίδες και άγρια πτερωτά θηράματα που έχουν υποβληθεί σε μη ειδική επεξεργασία, όπως ορίζεται στο μέρος 4 του εν λόγω παραρτήματος («επεξεργασία Α»), υπό τον όρο ότι το κρέας από το οποίο παράχθηκαν τα προϊόντα συμμορφώνεται με τις απαιτήσεις υγείας των ζώων για νωπό κρέας, συμπεριλαμβανομένης της καταγωγής από τρίτη χώρα ή μέρη της που είναι απαλλαγμένα από την υψηλής παθογονικότητας γρίπη των πτηνών (HPAI), όπως προβλέπεται στο υπόδειγμα πιστοποιητικού υγείας των ζώων και δημόσιας υγείας του παραρτήματος III της απόφασης 2007/777/ΕΚ.
            
         
               (4)
            
            
               Συμφωνία μεταξύ της Ένωσης και των Ηνωμένων Πολιτειών (3) προβλέπει την ταχεία αμοιβαία αναγνώριση των μέτρων περιφερειοποίησης σε περίπτωση εκδήλωσης εστιών της νόσου στην Ένωση ή στον Καναδά («η συμφωνία»).
            
         
               (5)
            
            
               Επιβεβαιώθηκαν εστίες γρίπης των πτηνών υψηλής παθογονικότητας (HPAI) του υποτύπου H5N8 σε πτηνοτροφική εκμετάλλευση στο Douglas County στην πολιτεία του Όρεγκον και της HPAI του υποτύπου H5N2 στην Πολιτεία της Ουάσιγκτον στις Ηνωμένες Πολιτείες.
            
         
               (6)
            
            
               Η επεξεργασία Α δεν επαρκεί για την εξάλειψη των κινδύνων για την υγεία των ζώων που συνδέονται με την εισαγωγή στην Ένωση εμπορευμάτων που προέρχονται από πουλερικά, εκτρεφόμενα πτερωτά θηράματα (εκτός των στρουθιονίδων), εκτρεφόμενους στρουθιονίδες και άγρια πτερωτά θηράματα από το Douglas County στην πολιτεία του Όρεγκον και από το σύνολο της πολιτείας της Ουάσιγκτον, με δεδομένη την τρέχουσα επιδημιολογική κατάσταση όσον αφορά την HPAI στις Ηνωμένες Πολιτείες. Τα εν λόγω προϊόντα θα πρέπει να υποβάλλονται τουλάχιστον στην «επεξεργασία Δ», όπως ορίζεται στο μέρος 4 του παραρτήματος II της απόφασης 2007/777/ΕΚ («επεξεργασία Δ»), για την πρόληψη της εισαγωγής στην Ένωση του ιού της HPAI.
            
         
               (7)
            
            
               Οι Ηνωμένες Πολιτείες έχουν υποβάλει στοιχεία σχετικά με την επιδημιολογική κατάσταση στο έδαφός τους και για τα μέτρα που έχουν λάβει για την πρόληψη της περαιτέρω διασποράς της ΗΡΑΙ, τα οποία έχουν αξιολογηθεί από την Επιτροπή. Με βάση την εν λόγω αξιολόγηση, καθώς και τις δεσμεύσεις που καθορίζονται στη συμφωνία και τις εγγυήσεις που παρέχονται από τις Ηνωμένες Πολιτείες, πρέπει να εξαχθεί το συμπέρασμα ότι η απαίτηση για επεξεργασία Δ θα πρέπει να επαρκεί για την κάλυψη των κινδύνων που συνδέονται με την είσοδο στην Ένωση εμπορευμάτων που λαμβάνονται από κρέας πουλερικών, εκτρεφόμενων πτερωτών θηραμάτων (εκτός των στρουθιονίδων), εκτρεφόμενων στρουθιονίδων και άγριων πτερωτών θηραμάτων από το Douglas County στην πολιτεία του Όρεγκον και από το σύνολο της πολιτείας της Ουάσιγκτον, τις οποίες οι κτηνιατρικές αρχές των Ηνωμένων Πολιτειών έχουν θέσει υπό περιορισμό λόγω των υφιστάμενων εστιών ΗΡΑΙ. Συνεπώς, τα μέρη 1 και 2 του παραρτήματος II της απόφασης 2007/777/ΕΚ θα πρέπει να τροποποιηθούν αναλόγως.
            
         
               (8)
            
            
               Θα πρέπει, επομένως, να τροποποιηθεί αναλόγως η απόφαση 2007/777/ΕΚ.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 2007/777/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 13 Φεβρουαρίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 18 της 23.1.2003, σ. 11.
   
      (2)  Απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (ΕΕ L 312 της 30.11.2007, σ. 49).
   
      (3)  Συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων, όπως εγκρίθηκε εξ ονόματος της Ευρωπαϊκής Κοινότητας με την απόφαση 98/258/ΕΚ του Συμβουλίου (ΕΕ L 118 της 21.4.1998, σ. 1).
   
      ΠΑΡΑΡΤΗΜΑ
      Το παράρτημα II της απόφασης 2007/777/ΕΚ τροποποιείται ως εξής:
      
                  1)
               
               
                  Στο μέρος 1, η ακόλουθη καταχώριση για τις Ηνωμένες Πολιτείες παρεμβάλλεται μεταξύ της καταχώρισης για τη Ρωσία και της καταχώρισης για τη Νότια Αφρική:
                  
                              «ΗΠΑ
                           
                           
                              US
                           
                           
                              1/2014
                           
                           
                              Ολόκληρη η χώρα
                           
                        
                              US-1
                           
                           
                              1/2014
                           
                           
                              Περιοχή των Ηνωμένων Πολιτειών, με εξαίρεση το έδαφος US-2
                           
                        
                              US-2
                           
                           
                              1/2014
                           
                           
                              Η περιοχή των Ηνωμένων Πολιτειών που αντιστοιχεί στο Douglas County στην πολιτεία του Όρεγκον και στο σύνολο της επικράτειας της πολιτείας της Ουάσιγκτον»
                           
                        
            
                  2)
               
               
                  Στο μέρος 2, η καταχώριση για τις Ηνωμένες Πολιτείες αντικαθίσταται από την ακόλουθη:
                  
                              «US
                           
                           
                              Ηνωμένες Πολιτείες US
                           
                           
                              Α
                           
                           
                              Α
                           
                           
                              Α
                           
                           
                              Α
                           
                           
                              XXX
                           
                           
                              XXX
                           
                           
                              Α
                           
                           
                              Α
                           
                           
                              Α
                           
                           
                              XXX
                           
                           
                              Α
                           
                           
                              XXX
                           
                           
                              XXX
                           
                        
                              Ηνωμένες Πολιτείες US-1
                           
                           
                              Α
                           
                           
                              Α
                           
                           
                              Α
                           
                           
                              Α
                           
                           
                              Α
                           
                           
                              Α
                           
                           
                              Α
                           
                           
                              Α
                           
                           
                              Α
                           
                           
                              XXX
                           
                           
                              Α
                           
                           
                              Α
                           
                           
                              XXX
                           
                        
                              Ηνωμένες Πολιτείες US-2
                           
                           
                              Α
                           
                           
                              Α
                           
                           
                              Α
                           
                           
                              Α
                           
                           
                              D
                           
                           
                              D
                           
                           
                              Α
                           
                           
                              Α
                           
                           
                              Α
                           
                           
                              XXX
                           
                           
                              Α
                           
                           
                              D
                           
                           
                              XXX»